இதைப் பற்றி நம்மிடம் பேசிய தினகரன் ஆதரவாளர்கள், 'அண்ணன், முதன் முதலில் பெரியகுளம் நாடாளுமன்றத் தேர்தலில் போட்டியிட்டபோது, மதுரையில் தங்கியிருந்துதான் பிரச்சாரத்துக்குக் கிளம்புவார். அதில் வெற்றிபெற்றார். அவர் துணைப்பொதுச்செயலாளராக வர வேண்டுமென்ற குரல் மதுரையிலிருந்துதான் கிளம்பியது. பொய் வழக்கில் திகார் சிறையில் அடைக்கப்பட்டபோது, அதை எதிர்த்து முதல் போராட்டம் மதுரையில்தான் நடந்தது. அனைவரும் வியக்கும் வகையில் முதல் அரசியல் பொதுக்கூட்டம் மதுரை மேலூரில்தான் நடத்தப்பட்டது. ஆர்.கே.நகர் தேர்தல் வெற்றிச் செய்தியும், அண்ணன் மதுரையிலிருந்தபோதுதான் கிடைத்தது. அதன் தொடர்ச்சியாக, அனைவரும் எதிர்பார்த்த குக்கர் சின்னமும் அண்ணன் மதுரையிலிருந்தபோதுதான் சட்டபூர்வமாகக் கிடைத்துள்ளது' என்று பெரிய பட்டியலே இடுகிறார்கள்.